smcproject/ml-wiki-sentences huggingface dataset:
1881-ൽ അർജന്റീനയും ചിലിയും തമ്മിൽ ഉണ്ടാക്കിയ അതിർത്തി ഉടമ്പടി, ഈ ദ്വീപസമൂഹത്തിന്മേലുള്ള അവകാശം ഇരുരാജ്യങ്ങൾക്കുമായി വിഭജിച്ചു; നേരത്തെ രണ്ടു രാജ്യങ്ങളും മുഴുവൻ ദ്വീപുകളുടേ മേലും അവകാശം ഉന്നയിച്ചിരുന്നു.
പിൽക്കാലചരിത്രം ടിയറ ഡെൽ ഫ്വേഗോ, ഉപഗ്രത്തിൽ നിന്നെടുത്ത ചിത്രം
1940-കളിൽ ചിലിയിലേയും അർജന്റീനയിലേയും സർക്കാരുകൾ അന്റാർട്ടിക്ക ഭൂഖണ്ഡത്തിന്മേലുള്ള അവരുടെ അവകാശവാദങ്ങൾ മുന്നോട്ടുവച്ചപ്പോൾ, ആ ഭൂഖണ്ഡത്തോട് വളരെ സമീപസ്ഥമായ ടിയറ ഡെൽ ഫ്വേഗോയുടെ പ്രാധാന്യം വർദ്ധിച്ചു.
ബീഗിൽ തോട്ടിലെ ഏക അധിവാസസ്ഥാനമെന്ന നിലയിൽ അർജന്റീനയുടെ നിയന്ത്രണത്തിലുള്ള ഉഷുവൈയ്യായ്ക്കുണ്ടായിരുന്ന കുത്തക തകർക്കാൻ 1950-കളിൽ ചിലി സൈന്യം പോർട്ടോ വില്യംസ് എന്ന അധിവാസകേന്ദ്രം സ്ഥാപിച്ചു.
1881-ലെ അതിർത്തിനിശ്ചയഉടമ്പടിയെ അർജന്റീന അംഗീകരിക്കാത്ത മേഖലയിൽ ആയിരുന്നു ഈ പുതിയ അധിവാസസ്ഥാനം.
ടിയറ ഡെൽ ഫ്വേഗോയിലെ പിക്ടൻ, ലെന്നക്സ്, ന്യൂവാ ദ്വീപുകളെ സംബന്ധിച്ച് 1960-70-കളിലുണ്ടായ തർക്കം 1978 ഡിസംബറിൽ അർജന്റീനയേയും ചിലിയേയും യുദ്ധത്തിന്റെ വിളുമ്പിലെത്തിച്ചു.
അർജന്റീന ആക്രമണഭീഷണി ഉയർത്തിയപ്പോൾ, ചിലി മൈനുകൾ വിതറിയും കിടങ്ങുകൾ കുഴിച്ചും യുദ്ധത്തിനൊരുങ്ങി.
1982-ൽ, ഫാക്ക്‌ലാണ്ട് ദ്വീപിനെ സംബന്ധിച്ചുണ്ടായ യുദ്ധത്തിൽ, അർജന്റീനക്കെതിരെ ബ്രിട്ടനെ സഹായിക്കാൻ ചിലിയിലെ പിനോഷെ ഭരണകൂടത്തെ പ്രേരിപ്പിച്ചത് ഈ സംഘർഷത്തിലെ ശത്രുതയാണ്‌.
ടിയറ ഡെൽ ഫ്വേഗോയിലെ വ്യോമസങ്കേതങ്ങളിലെ അർജന്റീൻ നീക്കങ്ങളെക്കുറിച്ചുള്ള വിവരങ്ങൾ ബ്രിട്ടന്‌ നൽകിയിരുന്നത് അവിടെ ചിലി സ്ഥാപിച്ചിരുന്ന റഡാറുകളാണ്‌.
കാലാവസ്ഥ ചിലിയുടെ അധീനത്തിലുള്ള ടിയറ ഡെൽ ഫ്വേഗോയിലെ ഹോസ്റ്റെ ദ്വീപ്
ടിയറ ഡെൽ ഫ്വേഗോയിലെ കാലാവസ്ഥ കഠിനമാണ്‌.
ഹ്രസ്വമായ തണുത്ത വേനലും, ദീർഘവും ഈർപ്പമേറിയതുമായ ശീതകാലവുമാണ്‌ അതിന്റെ പ്രത്യേകത:  ശരാശരി വാർഷിക വർഷപാതം 3000 മില്ലിമീറ്ററാണ്‌.
ആണ്ടു മുഴുവൻ താരതമ്യേന സ്ഥിരമായ താപനിലയാണ്‌:  ഉഷൈയ്യായിലെ ശരാശാരി താപനില വേനൽക്കാലത്ത് 9 ഡെഗ്രി സെന്റീഗ്രേഡിനും ശീതകാലത്ത് 0 ഡിഗ്രി സെന്റീഗ്രേഡിനും അപ്പുറം പോകാറില്ല.
വേനലിലും ഇവിടെ മഞ്ഞു പെയ്യാറുണ്ട്.
തണുത്ത് ഈർപ്പമുള്ള വേനൽ ഇവിടത്തെ പുരാതനമായ ഹിമപരപ്പുകളുടെ(glaciers) നിലനില്പിനെ സഹായിക്കുന്നു.
തെക്കേയറ്റത്തെ ദ്വീപുകളിലെ അതിശീത കാലാവസ്ഥ വൃക്ഷങ്ങൾക്ക് പറ്റിയതല്ല.
ഉൾപ്രദേശങ്ങളിൽ ചിലയിടങ്ങളിൽ ധൃവമേഖലയിലെ കാലാവസ്ഥയാണ്‌.
ഉത്തരാർദ്ധഗോളത്തിൽ അലാസ്ക, അലൂഷൻ ദ്വീപുകൾ, ഐസ്‌ലാൻഡ്,  ഫാരോ ദ്വീപ് എന്നിവിടങ്ങളിലെ കാലാവസ്ഥ ഇവിടത്തേതിനു സമാനമാണ്‌‌.
സസ്യസമ്പത്ത്
ഈ ദ്വീപുകളിൽ 30% ഭാഗം മാത്രമേ വനമേഖലയുള്ളു.
ഇവിടുത്തെ വനങ്ങൾ മഗല്ലനിക ധൃവാധമ വിഭാഗത്തിൽ പെടുന്നു; ഉത്തരപൂർ‌വമേഖല വൃക്ഷരഹിതമായല്പുൽ‌മൈതാനങ്ങളും ശീതമരുഭൂമിയും ആണ്‌.
ടിയറ ഡെൽ ഫ്വേഗോയിൽ ആറുജാതി മരങ്ങൾ കാണപ്പെടുന്നു: കാനെലോ മരം എന്നു പേരുള്ള ഡ്രിമിസ് വിന്ററി , മേയ്റ്റനസ് മാഗല്ലനിക്ക , ഭൂമിയിലെ ദക്ഷിണോത്തര സ്തൂപികാഗ്രി (conifer) ആയ പിൽഗെറോഡെൻഡ്രൺ ഊവിഫെറം എന്നിവയും, നോത്തോഫാഗസ് അന്റാർട്ടിക്ക , നോത്തോഫാഗസ് പ്യൂമിലിയോ , നോത്തോഫാഗസ് ബെറ്റുലോയിഡെസ് എന്നിങ്ങനെ മൂന്നു ജാതി ദക്ഷിണ ബീച്ചു മരങ്ങളും ആണ്‌ ഇവിടെയുള്ള വൃക്ഷങ്ങൾ.
വൃക്ഷണങ്ങൾക്കിടയിലെ തുറസായ ഇടങ്ങളിൽ ബീച്ച് സ്ട്രോബെറിയെപ്പോലുള്ള ഫലസസ്യങ്ങൾ വളരുന്നു.
ഇത്രയേറെ തണുത്ത വേനൽ ഉള്ള ഒരു പ്രദേശം എന്ന നിലയിൽ ഇവിടത്തേതിനു സമാനമായ വനങ്ങൾ ഭൂമിയിൽ മറ്റൊരിടത്തുമില്ല.
തെക്കേ അറ്റത്തുള്ള പ്രദേശങ്ങളിൽ പോലും വൃക്ഷജാതികൾ കാണപ്പെടുന്നു.
കാറ്റിന്റെ ശക്തിമൂലം വൃക്ഷങ്ങൾ വളഞ്ഞുപുളഞ്ഞ ആകൃതിയുള്ളവയായി വളരുന്നു.
ടിയറ ഡെൽ ഫ്വേഗോയിലെ സസ്യജാതികളിൽ ചിലത് ഡ്രിമിസ് വിന്ററി -യുടെ പൂക്കൾ നോത്തോഫാഗസ് അന്റാർട്ടിക്ക നോത്തോഫാഗസ് പ്യൂമിലിയോ നോത്തോഫാഗസ് ബെറ്റുലോയിഡെസ്
ടിയറ ഡെൽ ഫ്വേഗോയിലെ കാടുകൾ മറ്റു ദേശങ്ങളിലും എത്തിയിട്ടുണ്ട്; സമാന കാലാവസ്ഥയുള്ളവയും വൃക്ഷരഹിതവുമായ ഉത്തരധൃവമേഖലയിലെ ഫാരോ ദ്വീപിലും അതിനടുത്തുള്ള ദ്വീപസമൂഹങ്ങളിലും ടിയറ ഡെൽ ഫ്വേഗോയിൽ നിന്നുള്ള വൃക്ഷങ്ങൾ നട്ടുപിടിപ്പിച്ചിട്ടുണ്ട്.
ദ്വീപസമൂഹത്തിലെ ഏറ്റവും തണുത്ത പ്രദേശങ്ങളിൽ നിന്നാണ്‌ ഇതിനായി മരങ്ങൾ തെരഞ്ഞെടുത്തത്.
കാടുകളില്ലാത്ത അതിശീതമേഖലയിൽ പെട്ട ഇടങ്ങളിൽ ഇവിടത്തെ സസ്യജാതികളെ ആശ്രയിച്ച് വനസമ്പത്തുണ്ടാക്കാനുള്ള ഈ ശ്രമം പ്രതീക്ഷയുണർത്തുന്ന വിജയം നേടിയിട്ടുണ്ട്.
ടിയറ ഡെൽ ഫ്വേഗോയിൽ നിന്ന് ഇറക്കുമതി ചെയ്യപ്പെടുന്ന ഈ വൃക്ഷങ്ങൾ അലങ്കാരത്തിനും, കാറ്റിനെ തടയുന്ന വൃക്ഷനിരയായും കൊടുങ്കാറ്റുമൂലം ഉണ്ടാവുന്ന മണ്ണൊലിപ്പിനെ തടയാനും മറ്റും പ്രയോജനപ്പെടുന്നു.
ജന്തുജാതികൾ ടിയറ ഡെൽ ഫ്വേഗോയിൽ അർജന്റീനയുടെ നിയന്ത്രണത്തിലുള്ള നഗരമായ ഉഷൈയ്യായ്ക്കടുത്ത് ബീഗിൾ തോട്ടിലെ കടൽ സിംഹങ്ങൾ
ഈ ദ്വീപസമൂഹത്തിലെ ശ്രദ്ധേയമായ ജന്തുജാതികളിൽ ഓസ്ട്രൽ നീൾ‌വാലൻ തത്ത, ഗൾ പക്ഷി, ഗുവാണാക്കോ, കുറുക്കൻ, പൊന്മാർ, കോണ്ടോർ, മൂങ്ങ , അഗ്നികിരീടി ഹമ്മിങ്ങ് പക്ഷി(firecrown hummingbird) എന്നിവ ഉൾപ്പെടുന്നു.
1940-കളിൽ ഇവിടെ കൊണ്ടുവരപ്പെട്ട ഉത്തര അമേരിക്കൻ ബീവർ കണക്കില്ലാതെ പെറ്റുപെരുകി കാടുകൾക്ക് വൻ‌നാശം ഉണ്ടാക്കുന്നുണ്ട്.
വടക്ക് ചിലിയിലും അർജന്റീനയിലും എന്നപോലെ പോലെ, ലോകത്തിലെ ഏറ്റവും മേലേക്കിട ട്രൗട്ട് മത്സ്യശേഖരങ്ങളിൽ ചിലത് ഇവിടേയും കാണപ്പെടുന്നു.
റിയോ ഗ്രാൻഡി, സാൻ പാബ്ലോ, ലാഗോ ഫഗ്നാവോ നദികളിൽ കയറിവരുന്ന തവിട്ടുനിറമുള്ള കടൽ ട്രൗട്ടുകൾ 9 കിലോഗ്രാമിലേറെ തൂക്കമുള്ളവയാകാം.
ഈ ജലസമ്പത്ത് ഏറെയും സ്വകാര്യ ഉടമസ്ഥതയിൽ ഉള്ളവയാണ്‌.
അവലംബം ↑ വേൾഡ് അറ്റ്ലസ് ഡോട്ട് കോം, ടിയറ ഡെൽ ഫ്വേഗോ ↑ C. Michael Hogan (2008) Bahia Wulaia Dome Middens , Megalithic Portal , ed.
Andy Burnham ↑ {{ cite book }} : Check | isbn= value: length ( help ) ↑ Højgaard, A., J. Jóhansen, and S. Ødum (eds) 1989.
ഫാരോ ദ്വീപിലെ വൃക്ഷപാലനത്തിന്റെ ഒരു നൂറ്റാണ്ട്.
Føroya Frodskaparfelag, Torshavn.
↑ കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ടിയറ ഡെൽ ഫ്വേഗോ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ഫെർഡിനാന്റ് മഗല്ലൻ ഇംഗ്ലീഷ് വിലാസം https://ml.wikipedia.org/wiki/Ferdinand_Magellan ഇംഗ്ലീഷ് വിലാസം https://ml.wikipedia.org/wiki/Ferdinand_Magellan
ഒരു പോർച്ചുഗീസ് സഞ്ചാരിയായിരുന്നു ഫെർഡിനാന്റ് മഗല്ലൻ (ജനനം: വസന്തകാലം 1480 – മരണം: ഏപ്രിൽ 27, 1521).
പോർച്ചുഗലിലെ സബ്രോസ ജില്ലയിൽ ജനിച്ച അദ്ദേഹം ആ രാഷ്ട്രത്തിന്റെ പല നാവിക സം‌രംഭങ്ങളിലും പങ്കെടുത്തെങ്കിലും ഒടുവിൽ സർക്കാരിന്റെ അപ്രീതിയ്ക്കു പാത്രീഭവിച്ചു.
തുടർന്ന് സ്പെയിനിലെ സർക്കാരിന്റെ ആശ്രയം തേടിയ അദ്ദേഹം പതിനെട്ടു വയസ്സു മാത്രമുണ്ടായിരുന്ന ചാൾസ് ഒന്നാമൻ രാജാവിനെ, പടിഞ്ഞാറോട്ടു സഞ്ചരിച്ച് ഏഷ്യയിലേക്ക് ജലമാർഗ്ഗം കണ്ടെത്താനുള്ള പര്യവേഷണത്തെ പിന്തുണക്കാൻ സമ്മതിപ്പിച്ചു.
വിഷമം പിടിച്ച ആ യാത്രയിൽ മഗല്ലന്റെ പര്യവേഷകസംഘം, തെക്കേ അമേരിക്കൻ ഭൂഖണ്ഡത്തിനു കുറുകേ തെക്കൻ അറ്റ്ലാന്റിക്കിൽ നിന്ന് ശാന്തസമുദ്രത്തിലേക്കുള്ള മഗല്ലൻ കടൽപ്പാത കണ്ടെത്തി.
എന്നാൽ ഫിലിപ്പീൻസിലെ സീബു ദ്വീപിന്റെ ഭരണാധികാരി മാക്ടാൻ ദ്വീപിലെ ശത്രുവിനെതിരെ നടത്തിയ യുദ്ധത്തിൽ പങ്കെടുത്ത മഗല്ലൻ കൊല്ലപ്പെട്ടു.
മഗല്ലനിക് പെൻഗ്വിനിന് ഈ പേര് ലഭിച്ചത് ഇദ്ദേഹത്തിൽ നിന്നാണ്.
മഗല്ലന്റെ മേഘപടലങ്ങൾ (സമീപത്തുള്ള ചെറിയ ഗാലക്സികളാണിവ എന്ന് പിന്നീട് തിരിച്ചറിയപ്പെട്ടു), ചന്ദ്രനിലെയും ചൊവ്വയിലെയും ഇദ്ദേഹത്തിന്റെ പേരിലറിയപ്പെടുന്ന ക്രേറ്ററുകൾ എന്നിവ കണ്ടെത്തിയ ആദ്യ യൂറോപ്യനാണ് ഇദ്ദേഹം.
റൂയി ദ മഗല്ലനും അൽഡാ ദ മെസ്ക്വിറ്റായും ആയിരുന്നു മഗല്ലന്റെ മാതാപിതാക്കൾ.
പത്താമത്തെ വയസ്സിൽ മാതാപിതാക്കളെ നഷ്ടപ്പെട്ടതിനെ തുടർന്ന് അദ്ദേഹം പോർച്ചുഗലിലെ ലിയോനോർ രാജ്ഞിയുടെ കൊട്ടാരത്തിലെ പരിചാരകനായി ചേർന്നു.
ഫെർഡിനാന്റെ മഗല്ലന്റെ കപ്പൽ വിക്ടോറിയയുടെ മാതൃക
1505-ൽ ഇൻഡ്യയിലെ ആദ്യത്തെ പോർച്ചുഗീസ് വൈസ്രോയിയായി നിയമിക്കപ്പെട്ട ഫ്രാൻസിസ്കോ അൽമീഡയെ അനുഗമിച്ച 22 കപ്പലുകളുടെ വ്യൂഹത്തിൽ 25 വയസ്സുള്ള മഗല്ലൻ ചേർന്നു.
ഗോവയിലും കൊച്ചിയിലും കൊല്ലത്തുമായി അദ്ദേഹം എട്ടു വർഷം ഇൻഡ്യയിൽ ചെലവിട്ടു.
1506-ലെ കണ്ണൂർ യുദ്ധവും 1509-ലെ ഡിയൂ യുദ്ധവും ഉൾപ്പെടെയുള്ള സൈനികസം‌രംഭങ്ങളിലും മഗല്ലൻ പങ്കെടുത്തു.
കണ്ണൂർ യുദ്ധത്തിൽ അദ്ദേഹത്തിനു പരിക്കേറ്റിരുന്നു.
പിന്നീട് ഡിയഗോ ലോപസ് സെക്വീരായുടെ നേതൃത്വത്തിൽ മലാക്കയിലേക്കു പോയ ആദ്യത്തെ പോർച്ചുഗീസ് ദൗത്യസംഘത്തിലും മഗല്ലൻ ചേർന്നു.
അദ്ദേഹത്തിന്റെ സുഹൃത്തും, ഒരുപക്ഷേ ബന്ധുവുമായിരുന്ന ഫ്രാൻസെസ്കോ സെരാവോയും ആ ദൗത്യത്തിൽ ഉണ്ടായിരുന്നു.
മലാക്കയിലെത്തിയ ആ ദൗത്യസംഘം ഒരു ഗൂഢാലോചനയ്ക്ക് ഇരയായതിനെ തുടർന്ന് ദൗത്യം ഉപേക്ഷിച്ചു.
ഗൂഢാലോചനയെക്കുറിച്ച് സംഘനേതാവിനു മുന്നറിയിപ്പു നൽകുന്നതിലും കരയിൽ ഇറങ്ങിക്കഴിഞ്ഞിരുന്ന അദ്ദേഹത്തെ അപകടം കൂടാതെ രക്ഷപ്പെടുത്തുന്നതിലും മഗല്ലൻ നിർണ്ണായകമായ പങ്കു വഹിച്ചു.
ഇത് അദ്ദേഹത്തിനു ബഹുമതികളും ജോലിക്കയറ്റവും നേടിക്കൊടുത്തു.
ചിലിയിലെ പുന്റാ അരേനാസിലുള്ള മഗല്ലൻ സ്മാരകം.
ഇതിൽ മഗല്ലന്റെ പ്രതിമ അദ്ദേഹത്തിന്റെ പേരിൽ അറിയപ്പെടുന്ന കടൽപ്പാതയിലേക്കു മുഖം കാട്ടി നിൽക്കുന്നു
1511-ൽ അൽഫോൻസോ അൽബുക്കർക്ക് ഗവർണ്ണറായിരിക്കെ മഗല്ലനും സെരാവോയും മലാക്ക കീഴടക്കുന്നതിൽ പങ്കെടുത്തു.
ആ യുദ്ധത്തിനു ശേഷം അവർ വഴിപിരിഞ്ഞു: ഉദ്യോഗക്കയറ്റവും കൊള്ളമുതലും എല്ലാം മഗല്ലന്റെ നില ഉയർത്തി.
താൻ വേലക്കാരനായെടുത്ത് മാമ്മോദീസ മുക്കിയ മലാക്കയിലെ എൻറീക്കിനൊപ്പം 1512-ൽ അദ്ദേഹം പോർച്ചുഗലിലേയ്ക്കു മടങ്ങി.
സുഗന്ധദ്വീപുകൾ കണ്ടെത്താൻ പോയ ആദ്യത്തെ പര്യവേഷകസംഘത്തിൽ അംഗമായി പോയ സെരാവോ മൊളൂക്കാസ് ദ്വീപിൽ തങ്ങി.
അവിടെ അംബോയിനാ വംശത്തിൽ പെട്ട ഒരു നാട്ടുകാരിയെ വിവാഹം ചെയ്ത സെരാവോ പിന്നീട് ടെർനാറ്റേയിലെ സുൽത്താന്റെ സൈനികോപദേഷ്ടാവായി.
സുഗന്ധവ്യഞ്ജനങ്ങൾ വിളയുന്ന കിഴക്കൻ നാടുകളെക്കുറിച്ച് മഗല്ലന്‌ വിലയേറിയ അറിവുകൾ ലഭിച്ചത് സെരാവോയുടെ കത്തുകളിൽ നിന്നാണ്‌.
ഇതിനിടെ ചില ദൗർഭാഗ്യങ്ങളും മഗല്ലനെ അലട്ടി.
അസെമ്മൂറിലെ യുദ്ധത്തിലേറ്റ മുറിവ് അദ്ദേഹത്തിനു സ്ഥിരമായ മുടന്തു നൽകി.
അനുമതിയില്ലാതെ അവധിയെടുത്ത മഗല്ലൻ പോർച്ചുഗീസ് അധികാരികളുടെ അപ്രീതിക്കു പാത്രമായി.
മൂറുകളുമായി നിയമാനുസൃതമല്ലാത്ത കച്ചവടത്തിൽ ഏർപ്പെട്ടു എന്ന ആരോപണവും അദ്ദേഹത്തിന്റെ മേൽ ഉന്നയിക്കപ്പെട്ടു.
ആ ആരോപണം കള്ളമാണെന്നു തെളിഞ്ഞെങ്കിലും 1514 മേയ് മാസത്തിനു ശേഷം കാര്യമായ ഒരുദ്യോഗവാഗ്ദാനവും അദ്ദേഹത്തിനു ലഭിച്ചില്ല.
1515 അവസാനം ഒരു പോർച്ചുഗീസ് കപ്പലിലെ നാവികനായി നിയമനം കിട്ടിയെങ്കിലും മഗല്ലൻ അതു സ്വീകരിച്ചില്ല.
1517-ൽ, സുഗന്ധദ്വീപുകളിലേയ്ക്കുള്ള ഒരു പര്യവേഷണയാത്രയെ സഹായിക്കാനുള്ള തന്റെ അഭ്യർത്ഥന നിരസിച്ച മാനുവേൽ ഒന്നാമൻ രാജാവുമായുള്ള കലഹത്തെ തുടർന്ന് മഗല്ലൻ പോർച്ചുഗൽ വിട്ടു സ്പെയിനിലേയ്ക്കു പോയി.
സ്പെയിനിലെ സെവില്ലിൽ തന്റെ നാട്ടുകാരൻ ഡിയഗോ ബാർബോസയുടെ സൗഹൃദം നേടിയ മഗല്ലൻ അദ്ദേഹത്തിന്റെ മകൾ ബിയാട്രിസ് ബാർബോസയെ വിവാഹം കഴിച്ചു.
അവർക്കു രണ്ടു മക്കൾ ജനിച്ചെങ്കിലും രണ്ടുപേരും ശൈശവത്തിലേ മരിച്ചു.
ഇതിനിടെ ഭൂമിശാസ്ത്രവിദഗ്ദ്ധൻ റൂയി ഫലേറിയയോടു ചേർന്ന് ഏറ്റവും പുതിയ ഭൂപടങ്ങൾ പഠിച്ച് അറ്റ്ലാന്റിക്കിൽ നിന്ന് തെക്കൻ ശാന്തസമുദ്രത്തിലേയ്ക്കു ഒരു വഴി കണ്ടെത്താൻ അദ്ദേഹം ശ്രമിച്ചു.
സ്പെയിനിനും പോർച്ചുഗലിനും ഇടയ്ക്ക് ആഗോളതലത്തിൽ കോളനീകരണാവകാശം പകുത്തുനൽകുന്ന ടോർഡെസില്ലായിലെ ഉടമ്പടിയുടെ തീർപ്പനുസരിച്ച് മൊളൂക്കാസ് ദ്വീപുകൾ സ്പെയിനിന്‌ അവകാശപ്പെട്ടതാണെന്നു സ്ഥാപിക്കുകയായിരുന്നു ഈ പഠനങ്ങളുടെ മറ്റൊരു ലക്ഷ്യം.
സാഹസയാത്ര തുടക്കം
ഏറെ ധനശേഷിയില്ലാതിരുന്ന സ്പെയിനിലെ യുവരാജാവായ ചാൾസ് ഒന്നാമൻ മഗല്ലന്റെ അഭ്യർത്ഥനയെ മാനിച്ച് അദ്ദേഹത്തിന്റെ സാഹസയാത്രയ്ക്കായി പഴകിത്തുരുമ്പിച്ച അഞ്ചു കപ്പലുകൾ അനുവദിച്ചു.
കപ്പലുകളുടെ അവസ്ഥ അറിയാമായിരുന്നതു കൊണ്ട്, പരിചയസമ്പന്നരായ നാവികർ മഗല്ലന്റെ സം‌രംഭത്തിൽ പങ്കുചേരുവാൻ തയ്യാറായില്ല.
ഒടുവിൽ കടൽത്തീരത്ത് തൊഴിലില്ലാതെ അലഞ്ഞുതിരിഞ്ഞിരുന്നവരെ ചേർത്താണ്‌ മഗല്ലൻ 280 പേരടങ്ങുന്ന തന്റെ യാത്രാസംഘം രൂപപ്പെടുത്തിയത്.
1519 സെപ്തംബർ 20-ആം തീയതി കപ്പലുകൾ ഗ്വാഡലൂക്വിവർ നദീമുഖത്തുള്ള സാൻ ലൂക്കാർ തുറമുഖത്തു നിന്ന് യാത്രതിരിച്ചു.
വടക്കൻ അറ്റ്ലാന്റിക്കിൽ നിന്ന് ശീതകാലമാകുന്നതിനു മുൻപ് തിരിച്ച് തെക്കൻ അറ്റ്ലാന്റിക്കിൽ ചൂടുകാലത്ത് എത്തിച്ചേരുവാൻ കഴിഞ്ഞെങ്കിലും 1520 മാർച്ച് ആയപ്പോൾ ദക്ഷിണസമുദ്രത്തിലെ ശീതകാലം തുടങ്ങി.
അതോടെ കപ്പലുകൾ നങ്കൂരമിട്ട ശേഷം അഞ്ചു തണുത്ത മാസങ്ങൾ അവർക്ക് തെക്കേ അമേരിക്കയുടെ തെക്കേ അറ്റത്തുള്ള പറ്റഗോണിയയിൽ കഴിയേണ്ടി വന്നു.
മഗല്ലൻ കടല്പാത തെക്കൻ അറ്റ്ലാന്റിക് , ശാന്തസമുദ്രങ്ങളെ കൂട്ടിയിണക്കുന്ന മഗല്ലൻ കടല്പാത
കഷ്ടപ്പാടുകൾ സഹിക്കാവുന്നതിലധികമായപ്പോൾ യാത്രാസംഘത്തിലെ അഞ്ചുകപ്പലുകളിൽ മൂന്നിലേയും നാവികർ കലാപമുയർത്തി.
അതോടെ യാത്ര പുനരാരംഭിക്കാൻ മഗല്ലന്‌ തന്റെ സംഘത്തോടു തന്നെ യുദ്ധം  പ്രഖ്യാപിക്കേണ്ടി വന്നു.
ഒരു കപ്പൽ അദ്ദേഹത്തെ വെട്ടിച്ച് രക്ഷപ്പെട്ട് സ്പെയിനിലേയ്ക്കു തിരികെ പോയി.
മറ്റൊരു കപ്പൽ ഒരു പവിഴപ്പുറ്റിൽ ഇടിച്ചു തകർന്നു.
അവശേഷിച്ച 3 കപ്പലുകളുമായി 1520 ആഗസ്റ്റ് മാസം മഗല്ലൻ യാത്ര പുനരാരംഭിച്ചു.
തെക്കേ അമേരിക്ക മുറിച്ച് ശാന്തസമുദ്രത്തിലേക്കു ഒരു ഭൂഖണ്ഡാന്തര  ജലമാർഗ്ഗം കണ്ടെത്താനായി അവരുടെ ശ്രമം.
നവംബർ 28--നു ആ ശ്രമം വിജയിച്ചു.
അങ്ങനെ അവർ "മഗല്ലൻ കടലിടുക്ക്" എന്നറിയപ്പെട്ട ജലമാർഗ്ഗത്തിൽ പ്രവേശിച്ചു.
അറ്റ്ലാന്റിക്കിനെ ശാന്തസമുദ്രവുമായി കൂട്ടിയിണക്കുന്ന 280 മൈൽ ദൈർഘ്യമുള്ള ആ പാത തരണം ചെയ്യാൻ അവർ 38 ദിവസമെടുത്തു.
മരണം, ശേഷം
പിന്നെ അവർ ശാന്തസമുദ്രത്തിൽ അന്തമില്ലാത്തതെന്നു തോന്നിക്കുന്ന യാത്ര തുടങ്ങി.
അടുത്ത 98 ദിവസങ്ങളിൽ ആകെ കണ്ടത് രണ്ടു ചെറിയ ദ്വീപുകൾ മാത്രമായിരുന്നു.
കപ്പലിൽ ഇല്ലായ്മകൾ പെരുകുകയും നാവികരെ സ്കർ‌വി രോഗം വലയ്ക്കുകയും ചെയ്തു.
ഇടയ്ക്ക് ഗുവാം ദ്വീപ് കണ്ടെങ്കിലും ദ്വീപുവാസികളുടെ ശത്രുത മൂലം അവിടെ ഇറങ്ങിയില്ല.
1521 ഏപ്രിൽ 7-ന്‌ അവർ ഫിലിപ്പീൻസിലെ സീബു ദ്വീപിൽ ഇറങ്ങി.
കപ്പലിലെ ദൗർലഭ്യങ്ങൾ നീക്കാൻ വേണ്ട വിഭവങ്ങൾ അവിടുന്ന് സമാഹരിക്കേണ്ടിയിരുന്നു.
പ്രതിഫലമായി, സമീപത്തുള്ള മാക്ടാൻ ദ്വീപിലെ ശത്രുവുമായുള്ള യുദ്ധത്തിൽ സീബു ദ്വീപിലെ രാജാവിനെ സഹായിക്കാൻ മഗല്ലൻ സമ്മതിച്ചു.
എന്നാൽ മാക്ടാനിലെ യുദ്ധത്തിൽ അതിരുകടന്ന ആത്മവിശ്വാസത്തോടെ, ആവശ്യത്തിനു മുൻ‌കരുതലുകളില്ലാതെ പങ്കെടുത്ത മഗല്ലൻ കൊല്ലപ്പെട്ടു.
അദ്ദേഹത്തിന്റെ മൃതദേഹം പോലും കണ്ടുകിട്ടിയില്ല.
അവശേഷിച്ച നാവികർ രണ്ടു കപ്പലുകൾക്കു മാത്രമേ തികയുമായിരുന്നുള്ളൂ.
ഒരു കൂട്ടർ, അമേരിക്കയിലെ സ്വർണ്ണം തേടിയാവാം ശാന്തസമുദ്രത്തിൽ വന്ന വഴിയേ തിരികെപോയി.
വിക്ടോറിയ എന്ന കപ്പലിന്റെ ചുമതല ഏറ്റെടുത്ത ഹുവാൻ സെബാസ്റ്റിൻ ദെൽ കാനോ അതിനെ സുഗന്ധദ്വീപുകൾ(spice islands) കടത്തി ഇൻഡ്യൻ മഹാസമുദ്രത്തിലും ശുഭപ്രതീക്ഷാമുനമ്പ് ചുറ്റി ആഫ്രിക്കയുടെ പശ്ചിമതീരത്തും എത്തിച്ചു.
കേപ്പ് വെർദേ ദ്വീപിലെത്തിയ കപ്പലിലെ നാവികരിൽ പകുതിപേരെ അവിടെയുണ്ടായിരുന്ന പോർച്ചുഗീസുകാർ ബന്ധനത്തിലാക്കി.
22 പേർ എങ്ങനെയോ രക്ഷപ്പെട്ടുപോയി.
1522 സെപ്തംബർ 8-ന്‌ മൂന്നോളം വർഷങ്ങൾക്കു ശേഷം വിക്ടോറിയ സ്പെയിനിലെ സെവിൽ തുറമുഖത്ത് മടങ്ങിയെത്തി.
യാത്ര തുടങ്ങിയപ്പോൾ ഉണ്ടായിരുന്ന 280 പേരിൽ 18 പേർ മാത്രമാണ്‌ ആ കപ്പലിൽ അപ്പോൾ ഉണ്ടായിരുന്നത്.
ചരിത്രത്തിലെ ഏറ്റവും സാഹസികവും, ഭൂമിശാസ്ത്രപരമായ അറിവിനെ സംബന്ധിച്ചെടുത്തോളം ഏറ്റവും പ്രയോജനകരവുമായ പര്യവേഷണങ്ങളിൽ ഒന്നിനാണ്‌ മഗല്ലൻ നേതൃത്വം കൊടുത്തത്.
അദ്ദേഹം ഭൂമിയ്ക്കു ചുറ്റും സഞ്ചരിച്ചു എന്നു പറയുക വയ്യ.
എന്നാൽ യൂറോപ്പിൽ നിന്നു പടിഞ്ഞാറോട്ടു സഞ്ചരിച്ച് ഏഷ്യയിലെത്തുകയെന്ന കൊളംബസ്സിന്റെ പഴയ സ്വപ്നം സാക്ഷാത്കരിച്ചത് മഗല്ലനായിരുന്നു.
മഗല്ലന്റെ നേട്ടത്തിന്റെ മഹത്ത്വം ഉടനെയെങ്ങും ശ്രദ്ധിക്കപ്പെട്ടില്ല.
ലോകം ചുറ്റി മടങ്ങിയെത്തിയവൻ എന്ന ബഹുമതിയാകട്ടെ 'വിക്ടോറിയ'-യുടെ കപ്പിത്തൻ ഹുവാൻ സെബാസ്റ്റിൻ ദെൽ കാനോയ്ക്ക് ലഭിച്ചു.
വർഷങ്ങൾക്കുശേഷം മാഗല്ലന്റെ കപ്പലിന്റെ നാൾവഴിപ്പുസ്തകം (log book) കണ്ടു കിട്ടിയതോടെയാണ്‌, പര്യവേഷണത്തിന്റെ നേതാവെന്ന നിലയിൽ അദ്ദേഹം നൽകിയ സംഭാവന തിരിച്ചറിയപ്പെട്ടതും അംഗീകരിക്കപ്പെട്ടതും.
ദക്ഷിണാർദ്ധഗോളത്തിൽ നിന്നു കാണാവുന്ന കുള്ളൻ താരാപഥങ്ങളായ മാഗല്ലനിക മേഘങ്ങൾക്കും(Magellanic clouds), തെക്കേ അമേരിക്കയിലെ മാഗല്ലനിക പെൻ‌ഗ്വിനുകൾക്കും (Magellanic Penguins) ഫെർഡിനാന്റ് മഗല്ലന്റെ പേരാണ്‌.
൧ അറ്റ്ലാന്റിക്കിനേക്കാൾ പ്രശാന്തമായിക്കാണപ്പെട്ട ശാന്തസമുദ്രത്തിന്‌ ആ പേരു (പസിഫിക്) നൽകിയത് മഗല്ലനാണ്‌.
അവലംബം 1 2 ദ റിഫോർമേഷൻ, ദ സ്റ്റോറി ഓഫ് സിവിലിസേഷൻ ആറാം ഭാഗം, വിൽ ഡുറാന്റ് (പുറങ്ങൾ 865-66) ↑ From the Gazetteer of Planetary Nomenclature , maintained by the USGS , in cooperation with IAU : Magelhaens on Moon , Magelhaens A on Moon , and Magelhaens on Mars .
Accessed 2012-08-27.
↑ Hogan 2008 harvnb error: no target: CITEREFHogan2008 ( help ) ↑ James A. Patrick, "Renaissance and Reformation", p. 787, Marshall Cavendish, 2007, ISBN 0-7614-7650-4 ↑ William J. Bernstein, "A Splendid Exchange: How Trade Shaped the World", p.183-185, Grove Press, 2009, ISBN 0-8021-4416-0 ↑ Zweig, Stefan, "Conqueror of the Seas - The Story of Magellan", p.44-45, READ BOOKS, 2007, ISBN 1-4067-6006-4 ↑ Zweig, Stefan, "Conqueror of the Seas - The Story of Magellan", p.51, READ BOOKS, 2007,ഏ ISBN 1-4067-6006-4 ↑ R. A. Donkin, "Between east and west: the Moluccas and the traffic in spices up to the arrival of Europeans" , p.29, Volume 248 of Memoirs of the American Philosophical Society, DIANE Publishing, 2003 ISBN 0-87169-248-1 ↑ ജവഹർലാൽ നെഹ്രു, വിശ്വചരിത്രാവലോകനം(Glimpses of World History)(പുറങ്ങൾ 242-43) കൂടുതൽ വായനയ്ക്ക് പ്രാഥമിക സ്രോതസ്സുകൾ {{ citation }} : Invalid | ref=harv ( help ) (orig. Primer viaje en torno del globo Retrieved on 2009-04-08) Maximilianus Transylvanus , De Moluccis insulis , 1523, 1542 {{ citation }} : | first= has generic name ( help ) The First Voyage Round the World, by Magellan , full text, English translation by Lord Stanley of Alderley , London: Hakluyt, [1874] – six contemporary accounts of his voyage , English translation by Peter Schreurs from the original Portuguese manuscript in the University Library of Leiden, The Netherlands.
ദ്വിതീയ സ്രോതസ്സുകൾ {{ citation }} : Check | isbn= value: invalid character ( help ) ; Unknown parameter | laysummary= ignored ( help ) ; Unknown parameter | month= ignored ( help ) {{ citation }} : Check | isbn= value: invalid character ( help ) {{ citation }} : Check | isbn= value: invalid character ( help ) {{ citation }} : Unknown parameter | authorliYnk= ignored ( help ) {{ citation }} : Unknown parameter | laysummary= ignored ( help ) {{ citation }} : Unknown parameter | month= ignored ( help ) {{ citation }} : | first= has generic name ( help ) {{ citation }} : Unknown parameter | laysummary= ignored ( help ) ഓൺലൈൻ സ്രോതസ്സുകൾ {{ citation }} : Unknown parameter | separator= ignored ( help ) പുറത്തേക്കുള്ള കണ്ണികൾ Ferdinand Magellan എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Magellan's untimely demise on Cebu in the Philippines from History House.
Lists of crew members : 107 people The 18 arriving on Victoria Encyclopaedia Britannica Ferdinand Magellan A picture of the 1522 disembarkment with names of the 18
എം. കമലം ഇംഗ്ലീഷ് വിലാസം https://ml.wikipedia.org/wiki/M.
_Kamalam ഇംഗ്ലീഷ് വിലാസം https://ml.wikipedia.org/wiki/A.
ആറും ഏഴും കേരള നിയമസഭകളിലെ അംഗവും ഏഴാം സഭയിലെ സഹകരണ വകുപ്പു മന്ത്രിയുമായിരുന്നു എം. കമലം (ജനനം :14 ആഗസ്റ്റ് 1926 മരണം:30 ജനുവരി 2020) .
വനിതാ കമ്മിഷൻ ചെയർപേഴ്സണായും പ്രവർത്തിച്ചു.
കെ പി സി സി ജനറൽ സെക്രട്ടറിയായും വൈസ് പ്രസിഡന്റായും പ്രവർത്തിച്ച അവർ കോൺഗ്രസിലെ പിളർപ്പിനെ തുടർന്ന് കോൺഗ്രസ് (ഒ)-ൽ നിലകൊണ്ടു.
ജനതാ പാർട്ടി രൂപീകരിക്കപ്പെട്ടപ്പോൾ അതിന്റെ കോഴിക്കോട് ജില്ലാ ചെയർ പേഴ്സണായും സംസ്ഥാന എക്സിക്യൂട്ടീവ് കമ്മിറ്റി അംഗമായും പ്രവർത്തിച്ചു.
1948 മുതൽ 1963 വരെ കോഴിക്കോട് മുനിസിപ്പൽ കൗൺസിൽ അംഗമായി പ്രവർത്തിച്ചു.
1980 ലും 1982 ലും കൽപ്പറ്റ നിയോജക മണ്ടലത്തിൽ നിന്നും കേരള നിയമസഭയിലേക്ക് തിരഞ്ഞെടുക്കപ്പെട്ടു.
24.05.1982 മുതൽ 25.03.1987 വരെ കരുണാകരൻ മന്ത്രിസഭയിൽ സഹകരണ വകുപ്പു മന്ത്രിയായി ചുമതല വഹിച്ചു.
നീണ്ടകാലത്തെ പൊതുജീവിതത്തിൽ ജീവിതത്തിന്റെ നാനാ തുറകളിൽ വിവിധ പദവികൾ വഹിച്ച അവർ വിമോചന സമരകാലത്തും അടിയന്തരാവസ്ഥക്കാലത്തും ജയിൽ വാസം അനുഭവിച്ചിട്ടുണ്ട്.
മാമ്പറ്റ സാമിക്കുട്ടിയാണ് ഭർത്താവ് ഈ ദമ്പതികൾക്ക് 4 മക്കളുണ്ട്.
30 ജനുവരി 2020 ന് കോഴിക്കോട്ടു വച്ച് അന്ത്യം സംഭവിച്ചു.
അവലംബം ↑ http://www.niyamasabha.org/codes/members/m272.htm ↑ ↑ http://malayalam.oneindia.in/news/2002/05/14/ker-women-commission.html ↑ ↑ https://www.kairalinewsonline.com/2020/01/30/311788.html
കമാറ ഫില്ലിസ് ജോൺസ്
കമാറ ഫില്ലിസ് ജോൺസ് (ജനനം ആഗസ്ത് 16, 1955) ഒരു അമേരിക്കൻ ഫിസിഷ്യനും , എപ്പിഡെമിയോളജിസ്റ്റും ആരോഗ്യരംഗത്തെ വംശീയതയുടെയും സാമൂഹിക അസമത്വങ്ങളുടെയും ഫലങ്ങളിൽ വൈദഗ്ദ്ധ്യം നേടിയിട്ടുള്ള, വംശീയ വിരുദ്ധ പ്രവർത്തകയുമാണ്,ഇംഗ്ലീഷ് :Camara Phyllis Jones .
ആധുനിക യുഎസ് വംശീയ ബന്ധങ്ങളുടെ പശ്ചാത്തലത്തിൽ സ്ഥാപനപരമായ വംശീയത, വ്യക്തിപരമായി മധ്യസ്ഥതയുള്ള വംശീയത, ആന്തരികവൽക്കരിക്കപ്പെട്ട വംശീയത എന്നിവ നിർവചിക്കുന്നതിലെ പ്രവർത്തനത്തിന് അവർ അറിയപ്പെടുന്നു.
COVID-19 പാൻഡെമിക് സമയത്ത്, വംശമല്ല മറിച്ച്, വംശീയത ഒരു അപകട ഘടകമായിരിക്കുന്നത് എന്തുകൊണ്ടാണെന്ന് ജോൺസ് ശ്രദ്ധ ആകർഷിക്കുകയും ഘടനാപരമായ വംശീയതയെ അഭിസംബോധന ചെയ്യുന്നതിനുള്ള പ്രവർത്തനങ്ങൾക്ക് ആഹ്വാനം ചെയ്യുകയും ചെയ്തു.
കാലിഫോർണിയയിലെ സാൻ ഫ്രാൻസിസ്കോയിൽ 1955 ഓഗസ്റ്റ് 16 നാണ് കമാറ ഫില്ലിസ് ജോൺസ് ജനിച്ചത്.
ഹൈസ്കൂളിൽ നിന്ന് ബിരുദം നേടിയ ശേഷം, ജോൺസ് അവളുടെ ബി.എ. 1976-ൽ വെല്ലസ്ലി കോളേജിൽ നിന്ന് മോളിക്യുലാർ ബയോളജിയിൽ നേടി.
തുടർന്ന് 1981-ൽ സ്റ്റാൻഫോർഡ് യൂണിവേഴ്സിറ്റി സ്കൂൾ ഓഫ് മെഡിസിനിൽ നിന്ന് എം.ഡി. ബിരുദം നേടി.
അവളുടെ എം.പി.എച്ച്. അടുത്ത വർഷം ജോൺസ് ഹോപ്കിൻസ് സ്കൂൾ ഓഫ് ഹൈജീൻ ആൻഡ് പബ്ലിക് ഹെൽത്തിൽ നിന്ന് കർസ്ഥമാക്കി.
മെഡിക്കൽ ബിരുദം നേടിയ ശേഷം, ജോൺസ് ഹോപ്കിൻസിൽ ജനറൽ പ്രിവന്റീവ് മെഡിസിനിൽ 1983-ൽ റെസിഡൻസി പരിശീലനം പൂർത്തിയാക്കി.
1986-ൽ മോണ്ടെഫിയോർ മെഡിക്കൽ സെന്ററിൽ ഫാമിലി പ്രാക്ടീസിൽ രണ്ടാം റസിഡൻസി പരിശീലനം പൂർത്തിയാക്കി..
അവൾ 1995 ൽ ജോൺസ് ഹോപ്കിൻസ് സ്കൂൾ ഓഫ് ഹൈജീൻ ആൻഡ് പബ്ലിക് ഹെൽത്തിൽ നിന്ന് എപ്പിഡെമിയോളജിയിൽ പിഎച്ച്.
തൃപ്പൂണിത്തുറ ഇംഗ്ലീഷ് വിലാസം https://ml.wikipedia.org/wiki/Thrippunithura
തൃപ്പൂണിത്തുറ കൊച്ചി നഗര ഹൃദയത്തിൽ നിന്ന് ഏകദേശം 6 കിലോമീറ്റർ തെക്ക് കിഴക്കായി സ്ഥിതി ചെയ്യുന്ന ഒരു പ്രദേശമാണ്.
അമ്പലങ്ങളുടെ നാട് എന്ന അപരനാമത്തിലും തൃപ്പൂണിത്തുറ അറിയപ്പെടുന്നു.
കൊച്ചി രാജാക്കന്മാരുടെ ഭരണസിരാകേന്ദ്രമായിരുന്ന ഹിൽ പാലസ് തൃപ്പൂണിത്തുറയിലാണു സ്തിഥി ചെയ്യുന്നത്.
ശ്രീ പൂർണ്ണത്രയീശ ക്ഷേത്രം ഇവിടെ സ്ഥിതി ചെയ്യുന്നു.
എറണാകുളം - കോട്ടയം റോഡ്‌ ഇതിലെയാണ്‌ കടന്നു പോകുന്നത്‌.
പ്രസിദ്ധമായ ചോറ്റാനിക്കര ഭഗവതി ക്ഷേത്രം ഇവിടെ നിന്നും ഏതാണ്ട് ആറ് കിലോമീറ്റർ അകലെ സ്ഥിതി ചെയ്യുന്നു.
2001-ലെ കാനേഷുമാരി പ്രകാരം തൃപ്പൂണിത്തുറയിലെ ജനസംഖ്യ 59,881 ആണ്, പുരുഷന്മാർ:  29,508  സ്ത്രീകൾ : 30,373 പേരിനു പിന്നിൽ
പൂണി എന്നത് കപ്പൽ എന്നും തുറ എന്നത് തുറമുഖത്തേയും സൂചിപ്പിക്കുന്നു.
സംഘകാലത്ത് കേരളത്തിൽ ഇന്നു കാണുന്ന തീരപ്രദേശങ്ങൾ ഉണ്ടായിരുന്നില്ല.
ഇന്നു കാണുന്ന തൃപ്പൂണിത്തുറയായിരുന്നു അന്നത്തെ പ്രധാന തുറമുഖം.
പൂണിത്തുറയോട് തിരു എന്ന പ്രത്യയം ചേർന്നാണ് തൃപ്പൂണിത്തുറ ആയത്.
പൂർണ്ണാ നദിയുടെ തീരത്തുള്ളത് എന്ന അർത്ഥത്തിലും ഈ പേര് വന്നതായി പറയപ്പെടുന്നുണ്ട്.
മുഖ്യമായും പേരിന്റെ ഉൽഭവം താഴെ പറയും വിധമാണ്ന്നാണ് ജനങ്ങൾ വിശ്വസിക്കുന്നത്.
അർജ്ജുനൻ  വൈകുണ്ഡത്ത് നിന്ന് ഭഗവാന്റെ വിഗ്രഹം പൂണി(സഞ്ചി) യിലാക്കി ഇവിടെ കൊണ്ടുവന്നു പ്രതിഷ്ഠിച്ച സ്ഥലം എന്നാണ് അർത്ഥം തിരു (ഭഗവാന്റെ ) പൂണിതുറന്ന സ്ഥലം.
വിദ്യാഭ്യാസ സ്ഥാപനങ്ങൾ ഹിൽ പാലസ് 1914-ൽ സ്ഥാപിതമായ ഗവണ്മെന്റ് സംസ്കൃത കോളേജ് 1959-ൽ സ്ഥാപിതമായ ഗവണ്മെന്റ് ആയുർവേദ കോളേജ് 1982-ൽ സ്ഥാപിതമായ ഗവണ്മെന്റ് കോളേജ് 1956-ൽ സ്ഥാപിതമായ രാധാ ലക്ഷ്മി വിലാസം കോളേജ് ഓഫ് മ്യൂസിക് ആന്റ് ഇൻസ്റ്റിറ്റ്യൂട്ട് ഓഫ് ഫൈൻ ആർട്ട്സ് ഇതും കാണുക അത്തച്ചമയം പൂർണ്ണത്രയീശ ക്ഷേത്രം ഹിൽ പാലസ് പുതിയകാവ് ക്ഷേത്രം അവലംബം 1 2 ↑ https://web.archive.org/web/20040616075334/http://www.censusindia.net/results/town.php?stad=A state5=999 ശേഖരിച്ച തീയതി 05 ജൂൺ 2008 ↑ ↑
ജീൻ ഈഗൽസ് ഇംഗ്ലീഷ് വിലാസം https://ml.wikipedia.org/wiki/Jeanne_Eagels
ജീൻ ഈഗൽസ് (ജനനം യൂജീനിയ ഈഗിൾസ്; ജൂൺ 26, 1890 - ഒക്ടോബർ 3, 1929) ഒരു അമേരിക്കൻ നാടക, ചലച്ചിത്ര നടിയായിരുന്നു.
മുൻ സീഗ്‌ഫെൽഡ് കലാകാരിയായിരുന്ന, ഈഗൽസ് ബ്രോഡ്‌വേ നാടകങ്ങളിലൂടെയും ശബ്ദ സിനിമകളുടെ ആവിർഭാവകാലത്ത് സിനിമാവേഷങ്ങളിലൂടെയും കൂടുതൽ പ്രശസ്തി നേടി.
39-ആം വയസ്സിൽ അപ്രതീക്ഷിത മരണമടഞ്ഞതിന് ശേഷം 1929-ൽ ദ ലെറ്റർ എന്ന ചിത്രത്തിലെ അഭിനയത്തിന് മരണാനന്തരം ആ വർഷത്തെ മികച്ച നടിക്കുള്ള അക്കാദമി അവാർഡിന് നാമനിർദ്ദേശം ചെയ്യപ്പെട്ടു.
ജർമ്മൻ, ഫ്രഞ്ച് ഹ്യൂഗനോട്ട് വംശജനായിരുന്ന എഡ്വേർഡിനും അദ്ദേഹത്തിൻറെ ഭാര്യ ഐറിഷ് വംശജയായ ജൂലിയ ഈഗിൾസിനും (മുമ്പ്, സള്ളിവൻ) ജനിച്ച ആറ് മക്കളിൽ രണ്ടാമത്തെയാളായിരുന്നു യൂജീനിയ ഈഗിൾസ്.
അവരുടെ ജനന വർഷം - ഉറവിടം അനുസരിച്ച് - 1888, 1890 (ഔദ്യോഗിക ജനന വർഷം), 1891, 1892, 1893 (മരണ സർട്ടിഫിക്കറ്റ്), അല്ലെങ്കിൽ 1894 എന്നിങ്ങനെയാണ് രേഖപ്പെടുത്തിയിരിക്കുന്നത്.
പിന്നീട് കുടുംബപ്പേര് "ഈഗൽസ്" എന്നാക്കി മാറ്റിയ ജീൻ തൻറ പിതാവ് ഒരു സ്പാനിഷ് വാസ്തുശില്പിയാണെന്നും ബോസ്റ്റണിലാണ് ജനിച്ചതെന്നും പിന്നീട് അവകാശപ്പെട്ടിരുന്നു.
വാസ്തവത്തിൽ, അവർ ജനിച്ചത് മിസോറിയിലെ കൻസാസ് സിറ്റിയിലും പിതാവ് ഒരു മരപ്പണിക്കാരനുമായിരുന്നു.
സെന്റ് ജോസഫ്സ് കാത്തലിക് സ്കൂളിലും മോറിസ് പബ്ലിക് സ്കൂളിലും ഈഗൽസ് പഠനം നടത്തി.
ഒരു ഡിപ്പാർട്ട്‌മെന്റ് സ്റ്റോറിൽ കാഷ്യറായി ജോലി ചെയ്യാനുള്ള ഉടമ്പടിയ്ക്കുശേഷം അവൾ വിദ്യാലയജീവിതം ഉപേക്ഷിച്ചു.
കൻസാസ് സിറ്റിയിൽ വിവിധ ചെറിയ വേദികളിൽ പ്രത്യക്ഷപ്പെട്ടുകൊണ്ട് ഈഗൽസ് ചെറുപ്പത്തിൽത്തന്നെ തന്നെ തന്റെ അഭിനയ ജീവിതം ആരംഭിച്ചു.
ഏകദേശം 15 വയസ്സുള്ളപ്പോൾ കൻസാസ് സിറ്റി വിട്ടുപോയ അവർ ഒരു നർത്തകിയായി ഡബിൻസ്‌കി ബ്രദേഴ്‌സിന്റെ ട്രാവലിംഗ് തിയേറ്റർ ഷോയ്‌ക്കൊപ്പം യു.എസിലെ മദ്ധ്യ പടിഞ്ഞാറൻ മേഖലകളിൽ പര്യടനം നടത്തി.
പിന്നീട് ഡബിൻസ്കി ബ്രദേഴ്‌സ് അവതരിപ്പിച്ച നിരവധി കോമഡികളിലും നാടകങ്ങളിലും അവർ നായികയായി അഭിനയിച്ചു.
കൗമാരപ്രായത്തിൽ, അക്കാലത്ത് പലപ്പോഴും വില്ലൻ വേഷങ്ങൾ ചെയ്തിരുന്ന മോറിസ് ഡബിൻസ്കിയെയാണ് അവർ വിവാഹം കഴിച്ചത്.
അവലംബം ↑ Obituary Variety , October 16, 1929, page 67.
↑ Although many biographies state that her birth name was Amelia Jeanne Eagles, her actual birth name was "Eugenia Eagles" according to both the 1900 and 1910 United States Federal Censuses for Kansas City, Missouri ↑ ↑ ↑ ↑ ↑ ↑ ↑ ↑
രാജു ഗെയ്ക്വാദ്
രാജു ഏക്നാഥ് ഗെയ്ക്ക്വാദ്' (25 സെപ്റ്റംബർ 1990 ജനനം ൽ മുംബൈ , മഹാരാഷ്ട്ര ) ഇന്ത്യൻ സൂപ്പർ ലീഗിൽ കേരള ബ്ലാസ്റ്റേഴ്സ് എഫ്സിക്കു വേണ്ടി ഡിഫൻഡർ  ആയി കളിക്കുന്ന ഒരു ഇന്ത്യൻ ഫുട്ബോളർ ആണ്  .
ഗെയ്ക്ക്വാഡ് പന്തിൽ വളരെ അനായാസമാണ്, വലതു കാൽപ്പാടാണെങ്കിലും ഒരു ഫുൾ ബാക്ക് ആയി എളുപ്പത്തിൽ പൂരിപ്പിക്കാൻ അദ്ദേഹത്തിന് കഴിയും, കൂടാതെ ലോംഗ് ത്രോ സ്പെഷ്യലിസ്റ്റുമാണ്.
കരിയർ പൈലൻ അമ്പുകൾ
ടാറ്റ ഫുട്ബോൾ അക്കാദമിയിൽ സമയം ചെലവഴിച്ച ശേഷം ഗെയ്ക്വാഡ് ഐ-ലീഗിൽ പൈലൻ ആരോസിനായി (പിന്നെ എഐഎഫ്എഫ് ഇലവൻ) ഒപ്പിട്ടു.
2010 ഡിസംബർ 3 ന് സാൾട്ട് ലേക്ക് സ്റ്റേഡിയത്തിൽ പ്രയാഗ് യുണൈറ്റഡിനെതിരെ ക്ലബ്ബിനായി അരങ്ങേറ്റം കുറിച്ചു.
ഐ-ലീഗിലെ പൈലൻ ആരോസിന്റെ ആദ്യ ഗെയിം കൂടിയാണിത്.
പൈലന് 2–1ന് തോറ്റു.
കിഴക്കൻ ബംഗാൾ
2011 ജൂലൈയിൽ ഗെയ്‌ക്വാഡ് ഈസ്റ്റ് ബംഗാളിനായി പൈലനിൽ ഒരു സീസണിന് ശേഷം ഒപ്പുവെച്ചു, 2012 ഫെബ്രുവരി 4 ന് പരിക്കിനായി സീസണിലെ ആദ്യ കുറച്ച് മാസങ്ങൾ കാണാതായതിനെത്തുടർന്ന് ക്ലബ്ബിനായി അരങ്ങേറ്റം കുറിച്ചു.
മോഹൻ ബഗാൻ എ.സി.
2015 ജൂണിൽ ഗെയ്ക്ക്വാഡ് എതിരാളികളായ ക്ലബ് ഈസ്റ്റ് ബംഗാളിൽ നിന്ന് മോഹൻ ബഗന് വേണ്ടി ഒപ്പിട്ടു.
2019-20 ഐ‌എസ്‌എൽ സീസണിൽ സന്ദേഷ് ജിംഗാന് പകരക്കാരനായി കേരള ബ്ലാസ്റ്റേഴ്സ് രാജുവിനെ ഒപ്പിട്ടു അന്താരാഷ്ട്ര
2011 ഒളിമ്പിക് ക്വാളിഫയറുകളിൽ മ്യാൻമറിന്റെ U23 കളിൽ ഗെയ്ക്വാഡ് 2011 ഫെബ്രുവരി 23 ന് ഇന്ത്യ U23 നായി അരങ്ങേറ്റം കുറിച്ചു; ഇന്ത്യ U23 2–1ന് വിജയിച്ചു.
2011 മാർച്ച് 21 ന് മലേഷ്യയിലെ പെറ്റാലിംഗ് ജയയിലെ എം‌ബി‌പി‌ജെ സ്റ്റേഡിയത്തിൽ ചൈനീസ് തപെയ്ക്കെതിരായ 2012 എ‌എഫ്‌സി ചലഞ്ച് കപ്പ് യോഗ്യതാ മത്സരത്തിൽ അദ്ദേഹം ഇന്ത്യയ്ക്കായി സീനിയർ അരങ്ങേറ്റം നടത്തി; ഇന്ത്യ 3–0ന് വിജയിച്ചു.
2011 ഡിസംബർ 11 ന് ഗെയ്ക്വാഡ് ഇന്ത്യയുമായുള്ള ആദ്യ ചാമ്പ്യൻഷിപ്പ് നേടി.
2011 ലെ സാഫ് കപ്പിൽ അഫ്ഗാനിസ്ഥാനെ തോൽപ്പിക്കാൻ ഇന്ത്യയെ സഹായിച്ചു.